**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

Proiect **(nu produce efecte juridice) \***

**Iniţiator**

**p. PRIMAR**

**VICEPRIMAR,**

**Kovacs Mihaly Levente**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2025**

## Privind aprobarea contravalorii alocației valorice a normelor de hrană acordate personalului Direcției Poliția Locală Târgu Mureș, începând cu data de 29.04.2025

***Consiliul local al Municipiului Târgu Mureș, întrunit în şedință ordinară de lucru,***

**Având în vedere:**

1. Referatul de aprobare nr. 4621 din 14.05.2025, inițiat de Primarul Municipiului Târgu Mureș prin viceprimar Kovacs Mihaly Levente, privind aprobarea contravalorii alocației valorice a normelor de hrană acordate personalului Direcției Poliția Locală Târgu Mureș, începând cu data de 29.04.2025,
2. Raportul de specialitate nr. \_\_\_\_\_\_\_\_\_\_\_\_\_\_ al Direcției Economice,
3. Raportul de specialitate nr. \_\_\_\_\_\_\_\_\_\_\_\_\_\_ al Direcției Juridice, Contencios Administrativ și Administrație Publică Locală,
4. Raportul Comisiilor de specialitate din cadrul Consiliului Local al Municipiului Târgu Mureș,

**Ținând cont de prevederile:**

1. HCL al Municipiului Târgu Mureș nr. 343/2014 privind acordarea normei de hrană personalului din cadrul Direcției Poliția Locală Târgu Mureș;
2. HCL al Municipiului Târgu Mureș nr. 273/2015 privind modificarea și completarea HCL al Municipiului Târgu Mureș nr. 343/2014 referitoare la aprobarea actualizării contravalorii alocației valorice a normei de hrană pentru personalul din cadrul Direcției Poliția Locală Târgu Mureș;
3. HCL al Municipiului Târgu Mureș nr. 215/2023 privind actualizarea contravalorii alocației valorice a normelor de hrană acordate personalului Direcției Poliția Locală Târgu Mureș;

**În conformitate cu dispozițiile:**

* Ordonanței Guvernului nr. 26/1994 privind drepturile de hrană, în timp de pace, ale personalului din sectorul de apărare națională, ordine publică și siguranță națională, republicată, cu modificările și completările ulterioare;
* Ordinului Ministrului dezvoltării regionale şi administraţiei publice nr. 776/2015 pentru modificarea Ordinului ministrului dezvoltării regionale şi administraţiei publice nr. 496/2015 privind contravaloarea alocaţiei valorice a normei de hrană acordată personalului poliţiei locale;
* Ordinului nr. 893/2023 privind actualizarea contravalorii alocației valorice a normelor de hrană acordate personalului poliției locale, conform prevederilor Hotărârii de Guvern nr. 171/2015 privind stabilirea metodologiei și a regulilor de aplicare a drepturilor prevăzute la art. 351 alin. (1) din Legea poliției locale nr. 155/2010;
* Hotărârii Guvernului nr. 171/2015 privind stabilirea metodologiei și a regulilor de aplicare a drepturilor prevăzute la art. 351 alin. (1) din Legea poliției locale nr. 155/2010, cu modificările și completările ulterioare;
* Deciziei nr. 65/2025 în vederea pronunțării unei hotărâri prealabile privind aplicarea art. IV alin. (2) din Ordonanța de urgență a Guvernului nr. 168/2022, publicată în Monitorul Oficial cu nr. 379 din 29.04.2025;
* Ordonanței de urgență a Guvernului nr. 168/2022 privind unele măsuri fiscale-bugetare, prorogarea unor termene, precum și pentru modificarea și completarea unor acte normative, cu modificările și completările ulterioare;
* Ordonanței de urgență a Guvernului nr. 115/2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea și completarea unor acte normative, precum și pentru prorogarea unor termene, cu modificările și completările ulterioare;
* Ordonanței de urgență a Guvernului nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, cu modificările și completările ulterioare;
* Legii nr. 155/2010 a poliției locale, republicată, cu modificările și completările ulterioare;
* Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
* art. 129 alin. (1), alin. (14), art. 196, alin. (1), lit. a) și ale art. 243, alin. (1), lit. a) din OUG nr. 57/2019 privind Codul administrativ, cu modificările și completările ulterioare,

**H o t ă r ă ş t e**:

**Art. 1.** Se aprobă contravaloarea alocației valorice a normelor de hrană acordate personalului din cadrul Direcției Poliția Locală Târgu Mureș, începând cu data de 29.04.2025, după cum urmează:

1. norma nr. 6, pentru funcționarii publici care ocupă funcții publice specifice de polițist local - 32 de lei/zi;
2. norma nr. 1, pentru funcționarii publici care ocupă funcții publice generale - 25 de lei/zi;
3. norma nr. 12 „B“, normă suplimentară pentru personalul poliției locale în activitate care lucrează efectiv în ture și schimburi, conform planificării - 5 lei/zi.

**Art. 2.** Norma de hrană se va acorda în bani, respectivalocație valorică zilnică, ce reprezintă valoarea financiară a normei de hrană, în conformitate cu legislația în vigoare.

**Art. 3.** Cu aducerea la îndeplinire a prevederilor prezentei hotărâri se încredințează Direcția Poliția Locală Târgu Mureș.

**Art. 4.** În conformitate cu prevederile art. 252, alin. (1), lit. c) și ale art. 255 din O.U.G. nr. 57/2019 privind Codul administrativ, precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. 5.** Prezenta hotărâre se comunică Direcției Poliția Locală Târgu Mureș.

**Viză de legalitate,**

**Secretarul General al Municipiului Târgu Mureș,**

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

**JUDEŢUL MUREŞ**

**Consiliul Local al Muncipiului Târgu Mureș**

**Direcţia Poliția Locală Târgu Mureș**

**Nr. 4621 din 14.05.2025**

**INIŢIATOR,**

**p. PRIMAR**

**VICEPRIMAR,**

**Kovacs Mihaly Levente**

**REFERAT DE APROBARE**

## Privind aprobarea contravalorii alocației valorice a normelor de hrană acordate personalului Direcției Poliția Locală Târgu Mureș, începând cu data de 29.04.2025

Prin Hotărârea Consiliului Local Târgu Mureș nr. 310/2021 a fost aprobată reorganizarea Direcției Poliția Locală din structura organizatorică a Municipiului Târgu Mureș în Direcția Poliția Locală Târgu Mureș, ca instituție publică de interes local cu personalitate juridică, organigrama, statul de funcții, calendarul de activități și regulamentul de organizare și funcționare, iar prin Hotărârea Consiliului Local Târgu Mureș nr. 385/2021 s-a aprobat bugetul și transferul patrimoniului necesar începerii activității Direcției Poliția Locală Târgu Mureș.

Prin Hotărârea Consiliului Local Târgu Mureș nr. 221/2024 a fost aprobată reorganizarea și modificarea Organigramei, Statului de funcții și Regulamentului de Organizare și Funcționare ale Direcției Poliția Locală Târgu Mureș, instituție publică de interes local, cu personalitate juridică, pentru aplicare prevederilor Legii nr. 296/2023, pe perioada suspendării de drept a Hotărârii Consiliului Local al Municipiului Târgu Mureș nr. 90/2024 privind reorganizarea și modificarea Organigramei, Statului de funcții și Regulamentului de Organizare și Funcționare ale Direcției Poliția Locală Târgu Mureș instituție publică de interes local, cu personalitate juridică.

Prin Hotărârea Guvernului nr. 171/2015, cu modificările și completările ulterioare, s-a stabilit metodologia și regulile de aplicare a drepturilor prevăzute la art. 351 alin. (1) din Legea poliției locale nr. 155/2010, republicată, cu modificările și completările ulterioare, ”(1) Autorităţile administraţiei publice locale pot acorda în limita bugetului aprobat, prin hotărâre a consiliului local, norma de hrană personalului poliţiei locale conform prevederilor Ordonanţei Guvernului nr. [26/1994](https://idrept.ro/00020886.htm) privind drepturile de hrană, în timp de pace, ale personalului din sectorul de apărare naţională, ordine publică şi siguranţă naţională, republicată, cu modificările şi completările ulterioare”.

Prin Hotărârea Consiliului Local Târgu Mureș nr. 343/2014 s-a stabilit acordarea normei de hrană personalului din cadrul Direcţiei Poliţia Locală Tîrgu Mureş, contravaloarea alocației valorice a normei de hrană fiind actualizată prin Hotărârea Consiliului Local Târgu Mureș nr. 273/2015 și ulterior prin Hotărârea Consiliului Local Târgu Mureș nr. 215/2023.

Prin Ordinul nr. 893/2023, Ministerul Dezvoltării, Lucrărilor Publice și Administrației a stabilit, în conformitate cu Hotărârea Guvernului nr. 171/2015, cu modificările și completările ulterioare, actualizarea contravalorii alocației valorice a normelor de hrană acordate personalului poliției locale.

Având în vedere că prin Decizia nr. 65/2025 în vederea pronunțării unei hotărâri prealabile privind aplicarea art. IV alin. (2) din Ordonanța de urgență a Guvernului nr. 168/2022, publicată în Monitorul Oficial cu nr. 379 din 29.04.2025, s-a stabilit că Dispozițiile art. IV alin. (2) din Ordonanța de urgență a Guvernului nr. 168/2022, cu modificările și completările ulterioare, care prevede faptul că ”în anul 2023, cuantumul compensației bănești, respectiv al alocației valorice pentru drepturile de hrană, valoarea financiară anuală a normelor de echipare și valoarea financiară a drepturilor de echipament se mențin în plată la nivelul acordat pentru luna decembrie 2022”, se aplică și în cazul personalului poliției locale,

În conformitate cu art. 517 alin. (4) din Codul de Procedură Civilă, republicat, actualizat,

Propunem aprobarea contravalorii alocației valorice a normelor de hrană acordate personalului Direcției Poliția Locală Târgu Mureș, începând cu data de 29.04.2025, după cum urmează:

1. norma nr. 6, pentru funcționarii publici care ocupă funcții publice specifice de polițist local - 32 de lei/zi;
2. norma nr. 1, pentru funcționarii publici care ocupă funcții publice generale - 25 de lei/zi;
3. norma nr. 12 „B“, normă suplimentară pentru personalul poliției locale în activitate care lucrează efectiv în ture și schimburi, conform planificării - 5 lei/zi.

**Director executiv,**

**Matiș Raul Dacian**

**Director executiv adj., Șef Serviciu Resurse Umane, Barabasi Piroska Salarizare, Achiziții, Logistică și Arhivare,**

**Korpadi Gyorgy**

Întocmit,

Butiulca Sidonia Meda